Document ID: /roh_data/filtered/fineweb-2-filterrobots_roh.jsonl.gz/36549

L’Armada svizra stritga ils curs da repetiziun fin la fin da zercladur. I dettia be anc curs che gidan a sustegnair il sectur da la sanadad u las autoritads civilas, per exempel tar las controllas als cunfins. Quai ha annunzià il viceschef da l’armada, Aldo Schellenberg davant las medias.
Il motto saja ussa da reducir uschè bler sco pussaivel. Pir ier aveva l’armada infurmà che bundant 1’500 schuldads èn en acziun per cumbatter la crisa da corona. Fin a 5’600 sajan pronts per entrar en acziun.